b"\n_START_ARTICLE_\nSant Cosme i Sant Dami\xc3\xa0 d'Ar\xc3\xa0nser\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici en ru\xc3\xafnes de planta quadrada fet de pedra local (granit), del qual se'n conserven les quatre parets for\xc3\xa7a derru\xc3\xafdes i una pilastra del porxo que hi hauria hagut a ponent. La porta d'acc\xc3\xa9s encara es pot identificar a la banda de migdia, feta d'arc de mig punt adovellada. Tamb\xc3\xa9 es pot veure la capella de poca fond\xc3\xa0ria a la paret de la cap\xc3\xa7alera, que est\xc3\xa0 a llevant. A la paret est hi havia una porta rectangular. La capella est\xc3\xa0 orientada cap al sud i t\xc3\xa9 un absis de cap\xc3\xa7alera plana. Actualment es conserva en estat ru\xc3\xafn\xc3\xb3s.\n_START_SECTION_\nHist\xc3\xb2ria\n_START_PARAGRAPH_\nLa capella de Sant Cosme s'adscriu dins del grup d'ermites i capelles de cam\xc3\xad, la funci\xc3\xb3 de les quals era protegir els caminants dels perills. Est\xc3\xa0 localitzada en un punt estrat\xc3\xa8gic del cam\xc3\xad que comunica Lles amb Ar\xc3\xa0nser. Les restes que es conserven s\xc3\xb3n d'\xc3\xa8poca moderna."